Juodkalnijos himnas
Ah, ryški gegužės aušra (juodkal. Oj, svijetla majska zoro) – oficialus Juodkalnijos himnas. Dainos žodžius 1932 arba 1933 m. parašė Sekula Drljević, harmonizavęs liaudies dainą „Amžina mūsų Juodkalnija“ (Vječna naša Crna Goro). Daina pirmą karta publikuota 1937 m. Zagrebe knygoje „Raudona Kroatija“ (Crvena Hrvatska). „Ah, ryški gegužės aušra“ tapo populiari liaudies daina, oficialiai himnu patvirtinta 2004 m. liepos 13 d. per Juodkalnijos valstybingumo dienos šventę. Šalies konstitucijoje melodija ir žodžiai įtvirtinti 2007 m.